سالم علی

سالم معزالدین عبد العلی (12 نومبر 1896 - 20 جون 1987)  بھارت کے ایک مشہور آرنیتھولوجسٹ (پرندوں کا مطالعہ) اور ماہر نیچورل ہسٹری تھے۔ ان کی شہرت شہرہ آفاق کتاب فال آف سپیرو کی وجہ سے ہوئی۔ سالم علی بھارت کی وہ پہلی شخصیت ہیں، جنھوں نے پرندوں کے بارے میں گہرا مطالعہ ترتیب وار کیا۔ اور بھارت میں پرندوں کا سروے کیا۔ ان تمام مطالعوں سے اور سروے سے بھارت میں آرنیتھولوجی کا ارتقا ہوا۔ انھوں نے 1947 میں بامبے نیچرل ہسٹری سوسائٹی نامی ادارہ ممبئی میں قائم کیا۔ اور اپنے شخصی رسوخ سے حکومت کی جانب سے حمایت حاصل کی۔

## حالات زندگی
ڈاکٹر سالم علی کے والد کا نام معز الدین تھا اور والدہ کا نام زیب النساء تھا۔ یہ بمبئی کے کھیت واڑی علاقے میں پیدا ہوئے۔ بچپن ہی میں والد ین کا سایہ سر سے اٹھ گیا۔ ابتدائی تعلیم کے بعد انھوں نے بی اے کیا اور روٹی روزی کی تلاش میں نکل پڑے مگر ہر جگہ انھیں مایوسی ہوئی۔ ایک روز انھوں نے ایک چڑیا دیکھی جس کی گردن پر پیلے رنگ کا نشان تھا۔ انھیں وہ عجیب لگی۔ انھوں نے اسے غور سے دیکھا اور پھر اس پر تحقیق شروع کی۔ آخر کار انھوں نے علم طیور میں مہارت پیدا کر لی۔

## کارہائے نمایاں
ان کی پہلی تخلیق’’دی بک آف انڈین برڈز‘‘ 1941ء میں شائع ہوئی، جو پرندوں کے علم پر شائع ہونے والی ہندوستانی اشاعتوں میں سب سے زیادہ اہمیت کی حامل ہے۔ اس کے علاوہ ان کی دیگر تصانیف: انڈین ہل برڈس، دی برڈس آف کیرالا، دی برڈز آف سکم ہیں۔ ان کی خدمات کا اعتراف کرتے ہوئے ہندوستانی حکومت نے انھیں پدم بھوشن کا خطاب اور راجیہ سبھا کا رکن نامزد کیا۔ حکومت برطانیہ نے گولڈ میڈل، حکومت ہالینڈ نے گولڈ آرک اور عالمی ادارہ وائلڈ لائف نے انھیں 50 ہزار ڈالر انعام دیا۔ 

ڈاکٹر سالم علی کو برڈ مین آف انڈیا بھی کہا جاتا ہے۔ ان کی مشہور تصنیفات میں سے ایک تصنیف Birds of India and Pakistan بھی ہے۔ اس تصنیف کے دس والیم بارانی یونیورسٹی راولپنڈی کی لائبریری میں میں نے خود دیکھے اور پڑھے۔ بلاشبہ یہ دس والیم پرندوں کی معلومات کا خزانہ ہیں۔ 2016 میں بھارت میں پرندوں کی ایک نئی نوع دریافت ہوئی جس کا نام Himalayan Forest Thrush ہے۔ اس نوع کا سائنسی نام ڈاکٹر سالم علی کے نام پر Zoothera salimalii رکھا گیا

## اعزازات اور میموریلس
* 1953 - جائے گوبندا لا گولڈ میڈل - ایشیاٹک سوسائٹی بنگال۔
* 1958 - علی گڑھ مسلم یونیورسٹی - ڈاکٹریٹ
* 1970 - سندرلال ہورا میموریل میڈل - انڈین نیشنل سائنس اکیڈمی
* 1973 - دہلی یونیورسٹی - ڈاکٹریٹ
* 1978 - آندھرا یونیورسٹی - ڈاکٹریٹ
* 1967 - برٹش آرنیتھولوجسٹس یونین - گولڈ میڈل - پہلے غیر برطانوی شخصیت
* 1969 - جان سی۔ فلپس میموریل میڈل - انٹرنیشنل یونین فور کنسرویشن آف نیچر اینڈ نیچورل ریسورسیس
* 1973 - پاولووسکی سینٹینری میموریل میڈل - یو یس یس آر اکیڈمی آف میڈیکل سائنسیس
* 1973 - آرڈر آف دی گولڈین آرک - پرنس برنارڈ آف نیدرلینڈس
* 1958 - پدما بھوشن - حکومت ہند
* 1976 - پدما وبھوشن - حکومت ہند
* 1985 - راجیہ سبھا - رکنیت 

## آخری ایام
۔ڈاکٹر سالم علی کا انتقال 21 جون 1987ء میں پروسٹیٹ کینسر کی وجہ سے، شہر بمبئی میں ہوا۔

## تصانیف
انھوں نے کئی کتابیں لکھی۔
* جرنل آف بامبے نیچورل ہسٹری سوسائٹی۔
* دی فال آف سپارو 
* دی بک آف انڈین برڈس 
* ہینڈ بک آف دی برڈس آف انڈیا اینڈ پاکستان۔

## حوالہ جات

;Autobiography
* Ali, Salim (1985) *The Fall of a Sparrow*. اوکسفرڈ یونیورسٹی پریس. ISBN 0-19-562127-1

## بیرونی روابط
* 
* 
* 
* 
* 1974 Indian Government documentary - In the company of birds (1974)

زمرہ:1896ء کی پیدائشیں
زمرہ:1987ء کی وفیات
زمرہ:بھارتی مسلم سائنسدان
زمرہ:بھارتی مسلم شخصیات
زمرہ:ممبئی کی شخصیات
زمرہ:بھارت میں سرطان سے اموات
زمرہ:بھارتی اسماعیلی
زمرہ:بھارتی آپ بیتی نگار
زمرہ:بھارتی ماہرین ماحولیات
زمرہ:سائنس اور انجیئنرنگ میں پدم وبھوشن وصول کنندگان
زمرہ:سلیمانی بوہرے
زمرہ:ہمالیائی علوم